CELEX: 62017TN0649
Language: fi
Date: 2017-09-25 00:00:00
Title: Asia T-649/17: Kanne 25.9.2017 – ViaSat v. komissio

27.11.2017   
            
            
               FI
            
            
               Euroopan unionin virallinen lehti
            
            
               C 402/45
            
         Kanne 25.9.2017 – ViaSat v. komissio
   (Asia T-649/17)
   (2017/C 402/60)
   Oikeudenkäyntikieli: englanti
   
      Asianosaiset
   
   
      Kantaja: ViaSat, Inc. (Carlsbad, Kalifornia, Yhdysvallat) (edustajat: asianajajat J. Ruiz Calzado, L. Marco Perpiñà ja S. Semey)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan komission 13.7.2017 päivätyn implisiittisen kielteisen päätöksen, joka syntyi, kun komissio jätti vastaamatta asetetussa määräajassa kantajan 31.5.2017 tekemään uudistettuun hakemukseen koskien 20.3.2017 viitteellä GestDem nro 2017/1725 kirjattua pyyntöä saada tutustua asiakirjoihin;
            
         
               —
            
            
               velvoittamaan komission korvaamaan oikeudenkäyntikulut, mukaan lukien mahdollisten väliintulijoiden oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kuuteen kanneperusteeseen.
   
               1)
            
            
               Ensimmäisen kanneperusteen mukaan komissio ei noudattanut SEUT 296 artiklan 2 kohdan mukaista perusteluvelvollisuuttaan.
               
                           —
                        
                        
                           Kantaja väittää ensinnäkin, että perustelut puuttuivat kokonaan, koska komissio hylkäsi implisiittisesti hakemuksen saada tutustua asiakirjaan ”Toimenpidesuunnitelma valituille ja valtuutetuille satelliittivälitteisiä matkaviestintäpalveluja tarjoaville operaattoreille päätöksen 626/2008/EY (1) yhteisten ehtojen noudattamisesta, uudet välivaiheet ja niitä koskevat määräajat mukaan lukien”. Mikäli unionin yleinen tuomioistuin katsoo, että komissio täytti perusteluvelvollisuutensa jo asetuksen 1049/2001 (2) 7 artiklan 1 kohdan mukaisella 5.5.2017 päivätyllä hylkäyskirjeellä, jolla se vastasi kantajan alkuperäiseen pyyntöön, jolloin nämä perustelut katsotaan myös tämän asetuksen 8 artiklan 3 kohdan mukaisen implisiittisen päätöksen perusteluiksi, kantaja vaatii unionin yleistä tuomioistuinta tutkimaan seuraavat kanneperusteet kyseisten perustelujen kannalta.
                        
                     
         
               2)
            
            
               Toisen kanneperusteen mukaan komissio ei tutkinut pyydettyä asiakirjaa konkreettisesti ja erikseen.
            
         
               3)
            
            
               Kolmannen kanneperusteen mukaan komissio ei noudattanut perusteluvelvollisuuttaan ja sovelsi virheellisesti asetuksen 1049/2001 4 artiklan 2 kohdan ensimmäisessä luetelmakohdassa tarkoitettua poikkeusta taloudellisten etujen suojasta.
            
         
               4)
            
            
               Neljännen kanneperusteen mukaan komissio ei noudattanut perusteluvelvollisuuttaan ja sovelsi virheellisesti asetuksen 1049/2001 4 artiklan 2 kohdan kolmannessa luetelmakohdassa tarkoitettua poikkeusta tutkintatoimien suojasta.
            
         
               5)
            
            
               Viidennen kanneperusteen mukaan komissio katsoi virheellisesti, ettei kyseessä ollut asetuksen 1049/2001 4 artiklan 2 kohdan mukainen ylivoimainen etu.
            
         
               6)
            
            
               Kuudennen kanneperusteen mukaan komissio katsoi virheellisesti, ettei asetuksen 1049/2001 4 artiklan 6 kohdan mukaista oikeutta tutustua asiakirjan osiin ollut mahdollista myöntää.
            
         
      (1)  Satelliittivälitteisiä matkaviestintäpalveluja tarjoavien järjestelmien valitsemisesta ja valtuuttamisesta 30.6.2008 tehty Euroopan parlamentin ja neuvoston päätös N:o 626/2008/EY (EUVL 2008, L 172, s. 15).
   
      (2)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EUVL 2001, L 145, s. 43).